**DIRECȚIA TRANSPORT RUTIER**

Acte necesare obţinerii autorizaţiei pentru efectuarea transportului rutier contra cost de persoane prin servicii regulate în trafic internaţional:

a) **Cerere** de eliberare al cărei model este prevăzut astfel:

   i) în **anexa nr. 28**, în cazul serviciilor regulate operate între **statele membre ale Uniunii Europene**;

   ii) în **anexa nr. 29**, în cazul serviciilor regulate al căror capăt de traseu se găseşte pe teritoriul unui **stat din afara Uniunii Europene**;

b) **traseul şi graficul de circulaţie** propuse, cu indicarea punctelor de îmbarcare/debarcare a persoanelor;

c) **schiţa traseului**, cu indicarea punctelor de trecere a frontierelor;

d) **schema de conducere** care să permită controlul respectării perioadelor de conducere şi de odihnă ale conducătorilor auto;

e) **contractul** privind efectuarea în comun a serviciului regulat internaţional încheiat cu partenerul străin stabilit în statul din afara Uniunii Europene unde se află celălalt capăt al traseului, conform acordurilor şi convenţiilor internaţionale încheiate de România cu statul respectiv; contractul se va prezenta în limba română şi în limba oficială sau în una dintre limbile oficiale ale statului partenerului străin;

f) **grila cu tarifele** practicate;

g) **copia licenţei comunitare**;

h) **copiile conforme** ale licenţei comunitare corespunzătoare numărului de autobuze necesar pentru efectuarea serviciului regulat.

i) **declaraţie** pe propria răspundere care să cuprindă numerele de înmatriculare ale autobuzelor pentru care se depun copiile conforme ale licenței comunitare prevăzute la litera h) şi din care să reiasă că autobuzele respective nu sunt utilizate la efectuarea transportului rutier contra cost de persoane în trafic național prin servicii regulate;

j) **avizele de principiu** acordate de autogări sau de autoritățile administrației publice locale pentru toate staţiile de îmbarcare/debarcare de pe teritoriul României.”

În cazul în care serviciul regulat se opereaza între **statele membre ale Uniunii Europene** si se efectuează printr-un subcontractant/asociat, cererea va fi însoţită de copia licenţei comunitare a subcontractantului, de copiile conforme aferente acesteia si de **declaratia subcontractantului/asociatului,** privind acordul de participare la efectuarea curselor pe traseul respectiv.

Documentele prevăzute lit. b), c), d) şi f) se vor prezenta şi în formatul electronic.